
ĠUSTIFIKAZZJONI QASIRA
Fl-2002, ir-Regolament (KE) Nru 1406/2002 stabbilixxa l-Aġenzija Ewropea għas-Sigurtà Marittima (EMSA) sabiex issaħħaħ il-qafas legali tal-UE fir-rigward ta’ żewġ objettivi ewlenin: li jiġi stabbilit livell għoli ta’ sikurezza marittima fl-Unjoni kollha u li jiġi evitat it-tniġġis u jkun hemm reazzjoni għalih. Minn mindu ġie adottat, dan ir-Regolament ġie sussegwentement modifikat, iżda wara l-evalwazzjoni esterna mwettqa fuq l-EMSA fl-2017, ġie konkluż li kien meħtieġ li jiġi adottat regolament ġdid.

Konsegwentement, l-għan tal-proposta għal Regolament tal-Parlament Ewropew u tal-Kunsill (COM(2023)269 final) huwa li tadatta l-mandat tal-EMSA għall-iżviluppi l-ġodda tal-leġiżlazzjoni tal-UE, tal-komunità xjentifika, tas-settur marittimu u tal-prijoritajiet soċjali u ambjentali. B’mod partikolari, l-Aġenzija kienet qed twettaq kompiti li ma kinux fir-regolament preċedenti, u għalhekk huwa importanti li dawn jiġu aġġornati wkoll filwaqt li tiġi pprovduta ċerta flessibbiltà sabiex ikunu jistgħu jiġu indirizzati l-ħtiġijiet futuri tas-settur marittimu.

Għal din ir-raġuni, ir-rapporteur tappoġġja r-Regolament u tixtieq tiġbed l-attenzjoni għall-punti li ġejjin:

	ir-rapporteur tqis li l-proposta għal regolament għandha tirreferi għal “attivitajiet marittimi” u mhux għal “trasport marittimu” meta tindirizza l-kompiti relatati mas-sikurezza marittima. Is-settur tas-sajd għandu impatt ekonomiku u soċjali importanti fl-UE, u mhux biss joħloq il-ġid u l-impjiegi iżda għandu rwol ewlieni fil-provvista tal-ikel. Għalhekk, dan ma jistax jiġi injorat, u speċjalment meta s-sajd jitqies bħala attività marittima perikoluża ħafna u meta ħafna mill-aċċidenti rreġistrati mill-EMSA jinvolvu bastimenti tas-sajd. 

Barra minn hekk, ir-rapporteur tqis li l-EMSA għandha tintervjeni, tirrapporta u tirreġistra data fir-rigward ta’ diżgrazzji u inċidenti marittimi li jinvolvu kwalunkwe tip u kwalunkwe daqs ta’ bastiment. S’issa, l-Aġenzija tagħmel dan biss meta l-bastiment involut ikun itwal minn 15-il metru jew jekk bastiment iżgħar ikun involut f’aċċident ma’ bastiment ta’ 15-il metru jew aktar. 85 % tal-bastimenti tas-sajd fl-UE huma inqas minn 12-il metru u huma dawk li jiffaċċjaw aktar riskji għas-sikurezza peress li ma għandhomx spazji protettivi u huma vulnerabbli mmens għal kundizzjonijiet tat-temp severi u tagħmir tas-sajd tqil.

	ir-rapporteur tqis li biex jinkiseb livell għoli, uniformi u effettiv ta’ sikurezza marittima, huwa essenzjali li jiġu żgurati kundizzjonijiet aħjar ta’ sikurezza u tax-xogħol għall-ħaddiema. Is-sajjieda b’mod speċifiku jiffaċċjaw riskji serji għas-saħħa u s-sikurezza normalment minħabba nuqqas ta’ sensibilizzazzjoni u taħriġ tal-persunal dwar is-sikurezza. Għaldaqstant, l-EMSA għandha taħdem fuq l-armonizzazzjoni ta’ kundizzjonijiet tax-xogħol u tal-għajxien adegwati għas-sajjieda, kif ukoll miżuri ta’ sikurezza abbord fi kwalunkwe tip ta’ bastiment. Għandha tipprovdi wkoll taħriġ effettiv rigward is-sikurezza, id-diġitalizzazzjoni u l-attivitajiet nawtiċi u tas-sajd. Barra minn dan, huwa essenzjali li jiġi żgurat ir-rikonoxximent reċiproku taċ-ċertifikati u li tiżdied il-kooperazzjoni bejn is-sistemi edukattivi tal-Istati Membri. 

	ir-rapporteur tqis li l-Bord tat-Tmexxija tal-Aġenzija għandu jinkludi rappreżentant wieħed tal-Parlament Ewropew li ma għandux ikollu drittijiet tal-vot. Fir-Regolament dwar il-Kontroll tas-Sajd (COM(2018)0368 – C8-0238/2018 – 2018/0193(COD)) din il-possibbiltà diġà ġiet inkluża, u għalhekk, sabiex tinżamm il-koerenza fi ħdan l-Aġenziji Ewropej, għandu jittieħed l-istess approċċ hawnhekk. 

	ir-rapporteur tqis li l-proposta għandha tistabbilixxi l-ħtieġa tal-Aġenzija li ssaħħaħ id-dimensjoni soċjali tas-settur tas-sajd u jkollha indikaturi soċjali biex tivvaluta jekk l-aspetti soċjali humiex qed jitqiesu meta tassisti lill-Kummissjoni Ewropea fl-implimentazzjoni tal-leġiżlazzjoni tagħha.

<Amend>Emenda		<NumAm>1</NumAm>

<DocAmend>Proposta għal regolament</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	Ġew adottati għadd ta’ miżuri leġiżlattivi fl-Unjoni sabiex jittejbu s-sikurezza u s-sigurtà marittima, tiġi promossa s-sostenibbiltà, billi jiġi pprevenut ukoll it-tniġġis, u bid-dekarbonizzazzjoni tat-tbaħħir, u jiġi ffaċilitat l-iskambju ta’ informazzjoni u d-diġitalizzazzjoni tas-settur marittimu. Sabiex tkun effettiva, din il-leġiżlazzjoni jenħtieġ li tiġi applikata b’manjiera xierqa u uniformi fl-Unjoni kollha. Din tiżgura kundizzjonijiet ekwi, tnaqqis tad-distorsjoni tal-kompetizzjoni li tirriżulta minn vantaġġi ekonomiċi li jitgawdew minn vapuri li ma humiex konformi mar-regoli u tippremja lill-partijiet marittimi serji.
	(1)	Ġew adottati għadd ta’ miżuri leġiżlattivi fl-Unjoni sabiex jittejbu s-sikurezza u s-sigurtà marittima, tiġi promossa s-sostenibbiltà, billi jiġi pprevenut ukoll it-tniġġis, u bid-dekarbonizzazzjoni tat-tbaħħir u ta’ attivitajiet marittimi oħra bħas-sajd, u jiġi ffaċilitat l-iskambju ta’ informazzjoni u d-diġitalizzazzjoni tas-settur marittimu. Sabiex tkun effettiva, din il-leġiżlazzjoni jenħtieġ li tiġi applikata b’manjiera xierqa u uniformi fl-Unjoni kollha. Dan jiżgura kundizzjonijiet ekwi, inaqqas id-distorsjoni tal-kompetizzjoni li tirriżulta minn vantaġġi ekonomiċi li jitgawdew minn vapuri li ma humiex konformi mar-regoli u jippremja lill-partijiet marittimi serji.


</Amend>
<Amend>Emenda		<NumAm>2</NumAm>

<DocAmend>Proposta għal regolament</DocAmend>
<Article>Premessa 1a (ġdida)</Article>
	

	Test propost mill-Kummissjoni
	Emenda

	
	(1a)	Is-settur tas-sajd għandu rati għoljin ta’ aċċidenti, li għandhom ukoll livelli għoljin ta’ mortalità, u r-rwol importanti tat-taħriġ tas-sajjieda f’dak li għandu x’jaqsam mas-sikurezza tax-xogħol.


</Amend>
<Amend>Emenda		<NumAm>3</NumAm>

<DocAmend>Proposta għal regolament</DocAmend>
<Article>Premessa 5a (ġdid)</Article>
	

	Test propost mill-Kummissjoni
	Emenda

	
	(5a)	Kif iddikjarat fir-riżoluzzjoni adottata mill-Parlament Ewropew fis-16 ta’ Settembru 2021 dwar l-attrazzjoni ta’ ġenerazzjoni ġdida ta’ ħaddiema lejn l-industrija tas-sajd u l-ħolqien ta’ impjiegi fil-komunitajiet kostali, huwa essenzjali li jittejbu l-kundizzjonijiet tax-xogħol u tal-għajxien abbord, kif ukoll is-sikurezza u l-ħtieġa li jiġu mmonitorjati u evitati l-inċidenti u l-aċċidenti fuq il-baħar. Il-mandat tal-EMSA jenħtieġ li jiġi estiż għal dawk il-bastimenti tas-sajd fejn għad hemm tħassib sinifikanti dwar is-sikurezza, billi jiġu inklużi l-monitoraġġ u r-rappurtar ta’ inċidenti u aċċidenti fuq il-baħar, li bħalissa mhumiex koperti mir-Regolament tal-EMSA, jiġifieri aċċidenti serji u fatali li jinvolvu bastimenti tas-sajd żgħar.


</Amend>
<Amend>Emenda		<NumAm>4</NumAm>

<DocAmend>Proposta għal regolament</DocAmend>
<Article>Premessa 9</Article>
	

	Test propost mill-Kummissjoni
	Emenda

	(9)	Dawn l-objettivi jenħtieġ li jiddefinixxu l-oqsma tal-involviment tal-Aġenzija fl-appoġġ lill-Kummissjoni u lill-Istati Membri b’assistenza teknika u operazzjonali sabiex jiġu implimentati l-politiki tal-Unjoni fil-qasam marittimu.
	(9)	Dawn l-objettivi jenħtieġ li jiddefinixxu l-oqsma tal-involviment tal-Aġenzija fl-appoġġ lill-Kummissjoni u lill-Istati Membri b’assistenza teknika u operazzjonali sabiex jiġu implimentati l-politiki tal-Unjoni fil-qasam marittimu kif ukoll il-kooperazzjoni tagħha ma’ aġenziji oħra tal-UE bħall-EFCA.


</Amend>
<Amend>Emenda		<NumAm>5</NumAm>

<DocAmend>Proposta għal regolament</DocAmend>
<Article>Premessa 10</Article>
	

	Test propost mill-Kummissjoni
	Emenda

	(10)	Għall-kisba xierqa ta’ dawn l-objettivi, huwa xieraq li l-Aġenzija twettaq kompiti speċifiċi fil-qasam tas-sikurezza marittima, is-sostenibbiltà, id-dekarbonizzazzjoni tas-settur marittimu, is-sigurtà marittima u ċ-ċibersigurtà, is-sorveljanza marittima u l-kriżijiet marittimi u l-promozzjoni tad-diġitalizzazzjoni u l-faċilitazzjoni tal-iskambji tad-data fil-qasam marittimu.
	(10)	Għall-kisba xierqa ta’ dawn l-objettivi, huwa xieraq li l-Aġenzija twettaq kompiti speċifiċi fil-qasam tas-sikurezza marittima, il-prevenzjoni tat-tniġġis mill-vapuri, is-sostenibbiltà, id-dekarbonizzazzjoni tas-settur marittimu, is-sigurtà marittima u ċ-ċibersigurtà, is-sorveljanza marittima u l-kriżijiet marittimi u l-promozzjoni tad-diġitalizzazzjoni u l-faċilitazzjoni tal-iskambji tad-data fil-qasam marittimu. Hija u twettaq dawn il-kompiti, jenħtieġ li l-Aġenzija tagħti attenzjoni lill-ispeċifiċitajiet tat-tipi differenti ta’ attivitajiet marittimi b’attenzjoni speċifika lill-kundizzjonijiet applikabbli għas-settur tas-sajd.


</Amend>
<Amend>Emenda		<NumAm>6</NumAm>

<DocAmend>Proposta għal regolament</DocAmend>
<Article>Premessa 11a (ġdida)</Article>
	

	Test propost mill-Kummissjoni
	Emenda

	
	(11a)	Jenħtieġ li l-Aġenzija tagħti attenzjoni speċjali lis-settur tas-sajd meta twettaq il-kompiti tagħha, peress li dan għandu impatt ekonomiku u soċjali importanti fl-UE. B’mod partikolari, il-bastimenti tas-sajd u l-ħaddiema huma vulnerabbli mmens għar-riskji tas-sikurezza marittima u għandhom rwol rilevanti fit-tranżizzjoni ekoloġika.


</Amend>
<Amend>Emenda		<NumAm>7</NumAm>

<DocAmend>Proposta għal regolament</DocAmend>
<Article>Premessa 14</Article>
	

	Test propost mill-Kummissjoni
	Emenda

	(14)	Fir-rigward tas-sikurezza marittima, l-Aġenzija jenħtieġ li tiżviluppa approċċ proattiv fid-determinazzjoni tar-riskji u tal-isfidi tas-sikurezza li abbażi tagħhom jenħtieġ li tippreżenta lill-Kummissjoni rapport kull 3 snin dwar il-progress fis-sikurezza marittima. Barra minn hekk, l-Aġenzija jenħtieġ li tkompli tassisti lill-Kummissjoni u lill-Istati Membri fl-implimentazzjoni tal-leġiżlazzjoni rilevanti tal-Unjoni, speċjalment fl-oqsma tal-obbligi tal-Istat tal-bandiera u tal-port, l-investigazzjoni tal-aċċidenti tal-baħar, il-leġiżlazzjoni dwar is-sikurezza tal-vapuri tal-passiġġieri, l-Organizzazzjonijiet Rikonoxxuti u t-tagħmir tal-baħar. Fl-aħħar, l-Aġenzija jenħtieġ li jkollha rwol proattiv fl-assistenza għall-iskjerament ta’ vapuri tal-wiċċ awtonomi u awtomatizzati marittimi, filwaqt li huwa importanti wkoll li tinġabar aktar data fil-qasam tat-taħriġ u ċ-ċertifikazzjoni għall-baħħara u l-Konvenzjoni dwar ix-Xogħol Marittimu (MLC, 2006).
	(14)	Fir-rigward tas-sikurezza marittima, l-Aġenzija jenħtieġ li tiżviluppa approċċ proattiv fl-identifikazzjoni tar-riskji u tal-isfidi tas-sikurezza għal bastimenti ta’ kwalunkwe tip u daqs li abbażi tagħhom jenħtieġ li tippreżenta lill-Kummissjoni u lill-Parlament Ewropew rapport kull 3 snin dwar il-progress li jkun sar fil-qasam tas-sikurezza marittima. Meta l-Aġenzija tiddikjara f’rapport il-ħtieġa ta’ standards ġodda ta’ sikurezza, l-implimentazzjoni ta’ dawn ir-rekwiżiti l-ġodda jenħtieġ li titħaffef sabiex jiġi evitat dewmien twil bejn ir-rikonoxximent uffiċjali tal-kwistjoni u l-impatt fuq il-bastimenti u, jekk ikun hemm bżonn, għandha tkun segwita minn proposta leġiżlattiva. Barra minn hekk, l-Aġenzija jenħtieġ li tkompli tassisti lill-Kummissjoni u lill-Istati Membri fl-implimentazzjoni tal-leġiżlazzjoni rilevanti tal-Unjoni, speċjalment fl-oqsma tal-obbligi tal-Istat tal-bandiera u tal-port, l-investigazzjoni tal-aċċidenti tal-baħar, il-leġiżlazzjoni dwar is-sikurezza tal-vapuri tal-passiġġieri, l-Organizzazzjonijiet Rikonoxxuti u t-tagħmir tal-baħar. Fl-aħħar, l-Aġenzija jenħtieġ li jkollha rwol proattiv fl-assistenza għall-użu ta’ vapuri tal-wiċċ awtonomi u awtomatizzati marittimi, filwaqt li huwa importanti wkoll li tinġabar aktar data fil-qasam tat-taħriġ u ċ-ċertifikazzjoni għall-baħħara u l-Konvenzjoni dwar ix-Xogħol Marittimu (MLC, 2006). Fl-aħħar nett, jenħtieġ li l-Aġenzija taħdem favur ir-rikonoxximent reċiproku taċ-ċertifikati tat-taħriġ u tas-sikurezza tas-sajjieda u tal-baħħara sabiex jittejbu l-opportunitajiet kummerċjali filwaqt li tiżdied il-kooperazzjoni bejn l-Istati Membri, aġenziji oħra, u l-moviment liberu tal-forza tax-xogħol.


</Amend>
<Amend>Emenda		<NumAm>8</NumAm>

<DocAmend>Proposta għal regolament</DocAmend>
<Article>Premessa 14a (ġdida)</Article>
	

	Test propost mill-Kummissjoni
	Emenda

	
	(14a)	Jistieden lill-Kummissjoni tittrasponi l-Konvenzjoni Internazzjonali tal-IMO dwar Standards ta’ Taħriġ, Ċertifikazzjoni u Għassa għall-Persunal tal-Bastimenti tas-Sajd (STCW-F 1995), fid-dritt tal-UE sabiex jinkiseb qafas armonizzat għal livell minimu ta’ taħriġ tas-sajjieda fl-Ewropa.


</Amend>
<Amend>Emenda		<NumAm>9</NumAm>

<DocAmend>Proposta għal regolament</DocAmend>
<Article>Premessa 14b (ġdida)</Article>
	

	Test propost mill-Kummissjoni
	Emenda

	
	(14b)	Fir-rigward tal-bastimenti tas-sajd, il-mandat tal-EMSA jenħtieġ li jiġi estiż biex jinkludi monitoraġġ regolari u informazzjoni statistika sistematika, armonizzata fil-livell tal-UE, dwar inċidenti u aċċidenti li jinvolvu bastimenti li d-Direttiva 2009/18/KE ma tkoprihomx. Permezz tal-monitoraġġ u l-valutazzjoni tal-bidliet f’dawn iċ-ċifri, b’mod partikolari fir-rigward taż-żoni ġeografiċi, il-flotot u l-irkaptu tas-sajd li jintuża, se jkun possibbli li jinstabu soluzzjonijiet biex tittejjeb, titnaqqas u tiġi evitata l-okkorrenza tal-aċċidenti, b’mod partikolari f’bastimenti tas-sajd lokali u kostali.


</Amend>
<Amend>Emenda		<NumAm>10</NumAm>

<DocAmend>Proposta għal regolament</DocAmend>
<Article>Premessa 17</Article>
	

	Test propost mill-Kummissjoni
	Emenda

	(17)	F’dan ir-rigward, filwaqt li l-Aġenzija jenħtieġ li tkompli tassisti lill-Kummissjoni u lill-Istati Membri fl-implimentazzjoni tar-Regolament (UE) 2015/757 tal-Parlament Ewropew u tal-Kunsill25, jenħtieġ li hija tkompli tassisti fl-implimentazzjoni tal-miżuri regolatorji l-ġodda għad-dekarbonizzazzjoni tas-settur tat-tbaħħir, bħala riżultat tal-pakkett leġiżlattiv “Lesti għall-mira ta’ 55 %”, bħar-Regolament [..] dwar l-użu ta’ fjuwils rinnovabbli u b’livell baxx ta’ emissjonijiet tal-karbonju fit-trasport marittimu u l-elementi relatati mat-tbaħħir tad-Direttiva 2003/87/KE tal-Parlament Ewropew u tal-Kunsill26 li tistabbilixxi skema għall-iskambju ta’ kwoti ta’ emissjonijiet ta’ gassijiet serra fil-Komunità. L-Aġenzija jenħtieġ li tkompli tkun fuq quddiem nett tal-għarfien espert fil-livell tal-Unjoni biex tassisti fit-tranżizzjoni tas-settur għal fjuwils rinnovabbli u b’livell baxx ta’ emissjonijiet tal-karbonju billi twettaq riċerka u tipprovdi gwida dwar l-użu u l-iskjerament ta’ sorsi alternattivi sostenibbli ta’ enerġija għall-vapuri, inkluża l-provvista tal-enerġija fuq l-art lill-vapuri u fir-rigward tal-iskjerament ta’ soluzzjonijiet ta’ assistenza għall-effiċjenza enerġetika u għall-propulsjoni eolika. Sabiex jiġi mmonitorjat il-progress fil-qasam tad-dekarbonizzazzjoni tas-settur tat-tbaħħir, l-Aġenzija jenħtieġ li tirrapporta lill-Kummissjoni dwar l-isforzi għat-tnaqqis tal-gassijiet serra u kwalunkwe rakkomandazzjoni li jista’ jkollha kull 3 snin.
	(17)	F’dan ir-rigward, filwaqt li l-Aġenzija jenħtieġ li tkompli tassisti lill-Kummissjoni u lill-Istati Membri fl-implimentazzjoni tar-Regolament (UE) 2015/757 tal-Parlament Ewropew u tal-Kunsill25, jenħtieġ li hija tkompli tassisti fl-implimentazzjoni tal-miżuri regolatorji l-ġodda għad-dekarbonizzazzjoni tas-settur tat-tbaħħir u ta’ attivitajiet marittimi oħra bħas-sajd, bħala riżultat tal-pakkett leġiżlattiv “Lesti għall-mira ta’ 55 %”, bħar-Regolament [..] dwar l-użu ta’ fjuwils rinnovabbli u b’livell baxx ta’ emissjonijiet tal-karbonju fit-trasport marittimu u l-elementi relatati mat-tbaħħir tad-Direttiva 2003/87/KE tal-Parlament Ewropew u tal-Kunsill26 li tistabbilixxi skema għall-iskambju ta’ kwoti ta’ emissjonijiet ta’ gassijiet serra fil-Komunità. L-Aġenzija jenħtieġ li tkompli tkun fuq quddiem nett tal-għarfien espert fil-livell tal-Unjoni biex tassisti fit-tranżizzjoni tas-settur għal fjuwils rinnovabbli u b’livell baxx ta’ emissjonijiet tal-karbonju billi twettaq riċerka u tipprovdi gwida dwar l-adozzjoni u l-użu ta’ sorsi alternattivi sostenibbli ta’ enerġija għall-vapuri, inkluża l-provvista tal-enerġija fuq l-art lill-vapuri u fir-rigward tal-użu ta’ soluzzjonijiet ta’ assistenza għall-effiċjenza enerġetika u għall-propulsjoni eolika. Fir-rigward tal-bastimenti tas-sajd, jenħtieġ li jitqiesu l-irkapti u ż-żoni tas-sajd differenti meta jiġu riċerkati sorsi alternattivi tal-enerġija. Sabiex jiġi mmonitorjat il-progress fil-qasam tad-dekarbonizzazzjoni tas-settur marittimu, l-Aġenzija jenħtieġ li tirrapporta lill-Kummissjoni dwar l-isforzi għat-tnaqqis tal-gassijiet serra u kwalunkwe rakkomandazzjoni li jista’ jkollha kull 3 snin.

	__________________
	__________________

	25 Ir-Regolament (UE) 2015/757 tal-Parlament Ewropew u tal-Kunsill tad-29 ta’ April 2015 dwar il-monitoraġġ, ir-rappurtar u l-verifika ta’ emissjonijiet tad-diossidu tal-karbonju mit-trasport marittimu, u li jemenda d-Direttiva 2009/16/KE (ĠU L 123, 19.5.2015, p. 55).
	25 Ir-Regolament (UE) 2015/757 tal-Parlament Ewropew u tal-Kunsill tad-29 ta’ April 2015 dwar il-monitoraġġ, ir-rappurtar u l-verifika ta’ emissjonijiet tad-diossidu tal-karbonju mit-trasport marittimu, u li jemenda d-Direttiva 2009/16/KE (ĠU L 123, 19.5.2015, p. 55).

	26 Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (ĠU L 275, 25.10.2003, p. 32).
	26 Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (ĠU L 275, 25.10.2003, p. 32).

	(17a)	F’dak li għandu x’jaqsam mas-settur tas-sajd, filwaqt li dawn il-miżuri kollha huma essenzjali biex jiġi żgurat li jkollna ibħra nodfa, li min-naħa tagħhom huma essenzjali għal dawk li jixtiequ jistadu, irabbu u jbigħu prodotti ta’ kwalità mill-baħar, dawn il-miżuri jridu jkunu akkumpanjati mill-allokazzjoni meħtieġa ta’ fondi u inċentivi sabiex isostnu l-operazzjonijiet tas-sajd, speċjalment dawk tas-segment artiġjanali u fuq skala żgħira.

	(23)	L-awtoritajiet nazzjonali li jwettqu funzjonijiet ta’ gwardja tal-kosta huma responsabbli għal firxa wiesgħa ta’ kompiti, li jistgħu jinkludu s-sikurezza, is-sigurtà, it-tiftix u s-salvataġġ fuq il-baħar, il-kontroll tal-fruntieri, il-kontroll tas-sajd, il-kontroll doganali, l-infurzar tal-liġi ġenerali u l-protezzjoni ambjentali. L-Aġenzija, l-Aġenzija Ewropea għall-Gwardja tal-Fruntiera u tal-Kosta, stabbilita mir-Regolament (UE) 2019/1896 tal-Parlament Ewropew u tal-Kunsill29, u l-Aġenzija Ewropea għall-Kontroll tas-Sajd, stabbilita mir-Regolament (KE) Nru 2019/473 tal-Parlament Ewropew u tal-Kunsill30, għalhekk jenħtieġ li jsaħħu l-kooperazzjoni tagħhom, fil-mandat tagħhom, kemm bejniethom kif ukoll mal-awtoritajiet nazzjonali li jwettqu l-funzjonijiet tal-gwardja tal-kosta, sabiex iżidu s-sensibilizzazzjoni tas-sitwazzjoni marittima u biex jappoġġaw azzjoni koerenti u kosteffiċjenti.
	(23)	L-awtoritajiet nazzjonali li jwettqu funzjonijiet ta’ gwardja tal-kosta huma responsabbli għal firxa wiesgħa ta’ kompiti, li jistgħu jinkludu s-sikurezza, is-sigurtà, it-tiftix u s-salvataġġ fuq il-baħar, il-kontroll tal-fruntieri, il-kontroll tas-sajd, il-kontroll doganali, l-infurzar tal-liġi ġenerali u l-protezzjoni ambjentali. L-Aġenzija, l-Aġenzija Ewropea għall-Gwardja tal-Fruntiera u tal-Kosta, stabbilita mir-Regolament (UE) 2019/1896 tal-Parlament Ewropew u tal-Kunsill29, u l-Aġenzija Ewropea għall-Kontroll tas-Sajd, stabbilita mir-Regolament (KE) Nru 2019/473 tal-Parlament Ewropew u tal-Kunsill30, għalhekk jenħtieġ li jsaħħu l-kooperazzjoni tagħhom, fil-mandat tagħhom, kemm bejniethom kif ukoll mal-awtoritajiet nazzjonali li jwettqu l-funzjonijiet tal-gwardja tal-kosta, sabiex iżidu s-sensibilizzazzjoni tas-sitwazzjoni marittima u biex jappoġġaw azzjoni koerenti u kosteffiċjenti, billi jipprovdu servizzi, informazzjoni, teknoloġija, tagħmir u taħriġ, kif ukoll billi jikkoordinaw operazzjonijiet bi skopijiet multipli, jiġbru data għar-riċerka xjentifika, jimmonitorjaw l-ibħra Ewropej u jimplimentaw programmi ta’ kooperazzjoni ma’ pajjiżi terzi.

	__________________
	__________________

	29 Ir-Regolament (UE) 2019/1896 tal-Parlament Ewropew u tal-Kunsill tat-13 ta’ Novembru 2019 dwar il-Gwardja Ewropea tal-Fruntiera u tal-Kosta u li jħassar ir-Regolamenti (UE) Nru 1052/2013 u (UE) 2016/1624 (ĠU L 295, 14.11.2019, p. 1).
	29 Ir-Regolament (UE) 2019/1896 tal-Parlament Ewropew u tal-Kunsill tat-13 ta’ Novembru 2019 dwar il-Gwardja Ewropea tal-Fruntiera u tal-Kosta u li jħassar ir-Regolamenti (UE) Nru 1052/2013 u (UE) 2016/1624 (ĠU L 295, 14.11.2019, p. 1).

	30 Ir-Regolament (UE) 2019/473 tal-Parlament Ewropew u tal-Kunsill tad-19 ta’ Marzu 2019 dwar l-Aġenzija Ewropea għall-Kontroll tas-Sajd (ĠU L 83, 25.3.2019, p. 18).
	30 Ir-Regolament (UE) 2019/473 tal-Parlament Ewropew u tal-Kunsill tad-19 ta’ Marzu 2019 dwar l-Aġenzija Ewropea għall-Kontroll tas-Sajd (ĠU L 83, 25.3.2019, p. 18).

	(36a)	Jenħtieġ li l-Aġenzija ssaħħaħ il-kooperazzjoni tagħha mal-Aġenzija Ewropea għall-Kontroll tas-Sajd (EFCA) fir-rigward tal-prevenzjoni u t-trattament ta’ inċidenti fuq il-baħar li jinvolvu bastimenti tas-sajd.

	2.	L-Aġenzija għandha tassisti lill-Istati Membri u lill-Kummissjoni fl-applikazzjoni u fl-implimentazzjoni effettivi tad-dritt tal-Unjoni relatat mat-trasport marittimu madwar l-Unjoni. Għal dak il-għan, l-Aġenzija għandha tikkoopera mal-Istati Membri u mal-Kummissjoni u tipprovdilhom assistenza teknika, operazzjonali u xjentifika fl-ambitu tal-objettivi u tal-kompiti tal-Aġenzija stabbiliti fl-Artikolu 2 u fil-Kapitoli II u III.
	2.	L-Aġenzija għandha tassisti lill-Istati Membri u lill-Kummissjoni fl-applikazzjoni u fl-implimentazzjoni effettivi tad-dritt tal-Unjoni relatat mat-traffiku marittimu madwar l-Unjoni. Għal dak il-għan, l-Aġenzija għandha tikkoopera mal-Istati Membri u mal-Kummissjoni u tipprovdilhom assistenza teknika, operazzjonali u xjentifika fl-ambitu tal-objettivi u tal-kompiti tal-Aġenzija stabbiliti fl-Artikolu 2 u fil-Kapitoli II u III.

	3.	Billi tipprovdi l-assistenza msemmija fil-paragrafu 2, l-Aġenzija għandha b’mod partikolari tipprovdi appoġġ lill-Istati Membri u lill-Kummissjoni biex japplikaw l-atti legali rilevanti tal-Unjoni kif xieraq filwaqt li tikkontribwixxi għall-effiċjenza ġenerali tat-traffiku marittimu u tat-trasport marittimu kif stabbilit f’dan ir-Regolament, sabiex tiġi ffaċilitata l-kisba tal-objettivi tal-Unjoni fil-qasam tat-trasport marittimu.
	3.	Billi tipprovdi l-assistenza msemmija fil-paragrafu 2, l-Aġenzija għandha b’mod partikolari tipprovdi appoġġ lill-Istati Membri u lill-Kummissjoni biex japplikaw l-atti legali rilevanti tal-Unjoni kif xieraq filwaqt li tikkontribwixxi għall-effiċjenza ġenerali tat-traffiku marittimu u tat-trasport marittimu kif stabbilit f’dan ir-Regolament, sabiex tiġi ffaċilitata l-kisba tal-objettivi tal-Unjoni fil-qasam marittimu.

	1.	L-objettivi tal-Aġenzija għandhom ikunu l-promozzjoni u l-istabbiliment ta’ livell għoli, uniformi u effettiv ta’ sikurezza marittima bl-għan li jkun hemm aċċidenti żero, sigurtà marittima, it-tnaqqis tal-emissjonijiet tal-gassijiet serra mill-vapuri u s-sostenibbiltà tas-settur marittimu kif ukoll il-prevenzjoni u r-rispons għat-tniġġis ikkawżat mill-bastimenti u r-rispons għat-tniġġis tal-baħar ikkawżat minn installazzjonijiet taż-żejt u tal-gass.
	1.	L-objettivi tal-Aġenzija għandhom ikunu l-promozzjoni u l-istabbiliment ta’ livell għoli, uniformi u effettiv ta’ sikurezza marittima bl-għan li jkun hemm aċċidenti żero – inklużi l-bastimenti kollha tas-sajd – sigurtà marittima, it-tnaqqis tal-emissjonijiet tal-gassijiet serra mill-vapuri u s-sostenibbiltà tas-settur marittimu kif ukoll il-prevenzjoni u r-rispons għat-tniġġis ikkawżat mill-bastimenti ta’ kull tip u daqs u r-rispons għat-tniġġis tal-baħar ikkawżat minn installazzjonijiet taż-żejt u tal-gass.

	2.	Objettivi ulterjuri tal-Aġenzija għandhom ikunu l-promozzjoni tad-diġitalizzazzjoni tas-settur marittimu billi tiġi ffaċilitata t-trażmissjoni elettronika tad-data li tappoġġa s-simplifikazzjoni u l-forniment ta’ sistemi u servizzi integrati ta’ sorveljanza u sensibilizzazzjoni marittima lill-Kummissjoni u lill-Istati Membri.
	2.	Objettivi ulterjuri tal-Aġenzija għandhom ikunu l-promozzjoni armonizzata tad-diġitalizzazzjoni tas-settur marittimu billi tiġi ffaċilitata t-trażmissjoni elettronika tad-data li tappoġġa s-simplifikazzjoni u l-forniment ta’ sistemi u servizzi integrati ta’ sorveljanza u sensibilizzazzjoni marittima lill-Kummissjoni u lill-Istati Membri.

	5.	Fejn meħtieġ għall-implimentazzjoni tal-kompiti tagħha, l-Aġenzija għandha twettaq studji, li jinvolvu lill-Kummissjoni u fejn applikabbli, permezz ta’ gruppi ta’ tmexxija tal-konsultazzjoni, lill-Istati Membri, u fejn xieraq, lis-sħab soċjali u lir-rappreżentanti tal-industrija b’għarfien espert fis-suġġetti rilevanti.
	5.	Fejn meħtieġ għall-implimentazzjoni tal-kompiti tagħha, l-Aġenzija għandha twettaq studji, li jinvolvu lill-Kummissjoni u fejn applikabbli, permezz ta’ gruppi ta’ tmexxija tal-konsultazzjoni, lill-Istati Membri, u fejn xieraq, lis-sħab soċjali u lir-rappreżentanti tal-industrija b’għarfien espert fis-suġġetti rilevanti, kif ukoll tikkonsulta Aġenziji rilevanti oħra tal-UE bħall-EFCA.

	6.	Abbażi tar-riċerka u l-istudji mwettqa mill-Aġenzija, iżda anke abbażi tal-esperjenza miksuba permezz tal-attivitajiet tagħha stess, speċjalment iż-żjarat u l-ispezzjonijiet, u l-iskambju ta’ informazzjoni u ta’ prattiki tajba mal-Istati Membri u mal-Kummissjoni, l-Aġenzija tista’ toħroġ, wara konsultazzjoni minn qabel mal-Kummissjoni, rakkomandazzjonijiet, linji gwida jew manwali rilevanti mhux vinkolanti biex tappoġġa u tiffaċilita lill-Istati Membri, u fejn xieraq lill-industrija, fl-implimentazzjoni tal-leġiżlazzjoni tal-Unjoni.
	6.	Abbażi tar-riċerka u l-istudji mwettqa mill-Aġenzija, iżda anke abbażi tal-esperjenza miksuba permezz tal-attivitajiet tagħha stess, speċjalment iż-żjarat u l-ispezzjonijiet, u l-iskambju ta’ informazzjoni u ta’ prattiki tajba mal-Istati Membri, mal-Kummissjoni u ma’ Aġenziji rilevanti oħra tal-UE, l-Aġenzija tista’ toħroġ, wara konsultazzjoni minn qabel mal-Kummissjoni, rakkomandazzjonijiet, linji gwida jew manwali rilevanti mhux vinkolanti biex tappoġġa u tiffaċilita lill-Istati Membri, u fejn xieraq lill-industrija, fl-implimentazzjoni tal-leġiżlazzjoni tal-Unjoni.

	1.	L-Aġenzija għandha timmonitorja l-progress dwar is-sikurezza tat-trasport marittimu fl-Unjoni, twettaq analiżi tar-riskju abbażi tad-data disponibbli u tiżviluppa mudelli ta’ valutazzjoni tar-riskju għas-sikurezza biex tidentifika l-isfidi u r-riskji għas-sikurezza. Kull 3 snin din għandha tippreżenta lill-Kummissjoni rapport dwar il-progress fuq is-sikurezza marittima b’rakkomandazzjonijiet tekniċi possibbli li jistgħu jiġu indirizzati fil-livell tal-Unjoni jew f’dak internazzjonali. F’dan ir-rigward, l-Aġenzija għandha b’mod partikolari tanalizza u tipproponi gwida jew rakkomandazzjonijiet rilevanti fir-rigward tar-riskji potenzjali għas-sikurezza li jirriżultaw mill-użu u mill-iskjerament ta’ sorsi alternattivi ta’ enerġija sostenibbli għall-vapuri, inkluża l-provvista tal-enerġija fuq l-art lill-vapuri rmiġġati.
	1.	L-Aġenzija għandha timmonitorja l-progress dwar is-sikurezza tal-attivitajiet marittimi fl-Unjoni, twettaq analiżi tar-riskju abbażi tad-data disponibbli u tiżviluppa mudelli ta’ valutazzjoni tar-riskju għas-sikurezza biex tidentifika l-isfidi u r-riskji għas-sikurezza rigward bastimenti ta’ kwalunkwe tip u daqs. Kull 3 snin din għandha tippreżenta lill-Kummissjoni rapport dwar il-progress fuq is-sikurezza marittima b’rakkomandazzjonijiet tekniċi possibbli li jistgħu jiġu indirizzati fil-livell tal-Unjoni jew f’dak internazzjonali. F’dan ir-rigward, l-Aġenzija għandha b’mod partikolari tanalizza u tipproponi gwida jew rakkomandazzjonijiet rilevanti fir-rigward tar-riskji potenzjali għas-sikurezza li jirriżultaw mill-adozzjoni u mill-użu ta’ sorsi alternattivi ta’ enerġija sostenibbli għal vapuri ta’ kull tip u daqs, inkluża l-provvista tal-enerġija fuq l-art lill-vapuri rmiġġati.


</Amend>

	L-Aġenzija għandha tassisti lill-Kummissjoni fl-iżvilupp u fil-manutenzjoni tal-bażi tad-data prevista fl-Artikolu 17 tad-Direttiva 2009/18/KE. Abbażi tad-data miġbura, l-Aġenzija għandha tiġbor ħarsa ġenerali annwali tad-diżgrazzji u l-inċidenti tal-baħar. L-Aġenzija għandha, jekk tintalab mill-Istati Membri kkonċernati u fejn ma jinħoloq l-ebda kunflitt ta’ interess, tipprovdi appoġġ operazzjonali lil dawn l-Istati Membri fir-rigward tal-investigazzjonijiet tas-sikurezza. L-Aġenzija għandha twettaq ukoll analiżi tar-rapporti tal-investigazzjoni tas-sikurezza bil-għan li tidentifika valur miżjud fil-livell tal-Unjoni f’termini ta’ kwalunkwe lezzjonijiet rilevanti li għandhom jittieħdu.
	L-Aġenzija għandha tassisti lill-Kummissjoni fl-iżvilupp u fil-manutenzjoni tal-bażi tad-data prevista fl-Artikolu 17 tad-Direttiva 2009/18/KE. Abbażi tad-data miġbura, l-Aġenzija għandha tiġbor ħarsa ġenerali annwali tad-diżgrazzji u l-inċidenti tal-baħar, li għandha tiġi ppreżentata skont l-Istati Membri differenti u l-attivitajiet marittimi differenti. L-Aġenzija għandha, jekk tintalab mill-Istati Membri kkonċernati u meta ma jinħoloq l-ebda kunflitt ta’ interess, tipprovdi appoġġ operazzjonali lil dawn l-Istati Membri fir-rigward tal-investigazzjonijiet tas-sikurezza. L-Aġenzija għandha twettaq ukoll analiżi tar-rapporti tal-investigazzjoni tas-sikurezza bil-għan li tidentifika valur miżjud fil-livell tal-Unjoni f’termini ta’ kwalunkwe lezzjoni rilevanti li għandha tinsilet.

	L-Aġenzija għandha tipprovdi programm ta’ żvilupp u taħriġ professjonali lill-Awtoritajiet kompetenti tal-investigazzjoni tal-aċċidenti tas-sikurezza tal-baħar.
	L-Aġenzija għandha tipprovdi programm ta’ żvilupp u taħriġ professjonali lill-Awtoritajiet kompetenti tal-investigazzjoni tal-aċċidenti tas-sikurezza tal-baħar. Hija għandha tipprovdi wkoll taħriġ effettiv dwar is-sikurezza, id-diġitalizzazzjoni, u l-attivitajiet nawtiċi u tas-sajd lill-ħaddiema tas-settur tas-sajd minħabba li l-maġġoranza joperaw f’bastimenti żgħar li huma aktar f’riskju li jsofru indiċenti.


</Amend>

	9.	L-Aġenzija għandha tiġbor u tanalizza d-data dwar il-baħħara pprovduta u użata f’konformità mad-Direttiva (UE) 2022/993 tal-Parlament Ewropew u tal-Kunsill40. Din tista’ tiġbor u tanalizza wkoll data dwar l-implimentazzjoni tal-Konvenzjoni dwar ix-Xogħol Marittimu, 2006 (MLC, 2006) bl-għan li tassisti fit-titjib tal-kundizzjonijiet tax-xogħol u tal-għajxien abbord tal-baħħara.
	9.	L-Aġenzija għandha tiġbor u tanalizza d-data dwar il-baħħara pprovduta u użata f’konformità mad-Direttiva (UE) 2022/993 tal-Parlament Ewropew u tal-Kunsill40. Għandha tagħmel l-istess, b’mod partikolari, fir-rigward tas-sajjieda f’konformità mar-rekwiżiti tal-Konvenzjoni Internazzjonali dwar Standards ta’ Taħriġ, Ċertifikazzjoni u Għassa għall-Persunal tal-Bastimenti tas-Sajd (STCW-F). Għandha tiġbor u tanalizza data dwar l-implimentazzjoni tal-Konvenzjoni dwar ix-Xogħol Marittimu, 2006 (MLC, 2006) u tal-Konvenzjoni dwar ix-Xogħol fis-Sajd, 2007 (C188) bl-għan li tassisti fit-titjib u fl-armonizzazzjoni tal-kundizzjonijiet tas-sikurezza, tax-xogħol u tal-għajxien abbord tal-baħħara u tas-sajjieda. Għandha tiġbor u tanalizza wkoll indikaturi soċjali li għandhom jitqiesu meta tipprovdi appoġġ tekniku orizzontali lill-Kummissjoni Ewropea u lill-Istati Membri.

	__________________
	__________________

	40 Id-Direttiva (UE) 2022/993 tal-Parlament Ewropew u tal-Kunsill tat-8 ta’ Ġunju 2022 dwar il-livell minimu ta’ taħriġ tal-baħħara (ĠU L 169, 27.6.2022, p. 45).
	40 Id-Direttiva (UE) 2022/993 tal-Parlament Ewropew u tal-Kunsill tat-8 ta’ Ġunju 2022 dwar il-livell minimu ta’ taħriġ tal-baħħara (ĠU L 169, 27.6.2022, p. 45).


</Amend>
<Amend>Emenda		<NumAm>24</NumAm>

<DocAmend>Proposta għal regolament</DocAmend>
<Article>Artikolu 4 – paragrafu 9a (ġdid)</Article>
	

	Test propost mill-Kummissjoni
	Emenda

	
	9a.	L-Aġenzija għandha taħdem mill-qrib mal-Kummissjoni sabiex tittrasponi l-Konvenzjoni STCW-F tal-OMI fid-dritt tal-Unjoni bl-għan li jiġi stabbilit qafas armonizzat għal-livell minimu ta’ taħriġ tas-sajjieda fl-Ewropa, inkluż it-taħriġ dwar is-sikurezza u d-diġitalizzazzjoni.


</Amend>
<Amend>Emenda		<NumAm>25</NumAm>
<DocAmend>Proposta għal regolament</DocAmend>
<Article>Artikolu 5 – paragrafu 2 – punt da (ġdid)</Article>
	

	Test propost mill-Kummissjoni
	Emenda

	
	(da)	taqsam u tirċievi informazzjoni rilevanti minn Aġenziji oħra tal-UE, bħall-EFCA, speċjalment fir-rigward ta’ rkaptu tas-sajd mitluf


</Amend>
<Amend>Emenda		<NumAm>26</NumAm>

<DocAmend>Proposta għal regolament</DocAmend>
<Article>Artikolu 6 – paragrafu 1</Article>
	

	Test propost mill-Kummissjoni
	Emenda

	1.	L-Aġenzija għandha timmonitorja l-progress fuq il-miżuri operazzjonali u tekniċi meħuda biex tiżdied l-effiċjenza enerġetika tal-vapuri u l-iskjerament ta’ fjuwils alternattivi u sistemi tal-enerġija għall-vapuri sostenibbli, inkluża l-provvista tal-enerġija fuq l-art u l-assistenza għall-propulsjoni eolika, biex jitnaqqsu l-emissjonijiet tal-gassijiet serra mill-vapuri.
	1.	L-Aġenzija għandha timmonitorja l-progress fuq il-miżuri operazzjonali u tekniċi meħuda biex tiżdied l-effiċjenza enerġetika tal-vapuri u l-użu ta’ fjuwils alternattivi u sistemi tal-enerġija u tal-elettriku sostenibbli għal vapuri ta’ kull tip u daqs, inkluża l-provvista tal-enerġija fuq l-art u l-assistenza għall-propulsjoni eolika, biex jitnaqqsu l-emissjonijiet tal-gassijiet serra mill-vapuri.


</Amend>
<Amend>Emenda		<NumAm>27</NumAm>

<DocAmend>Proposta għal regolament</DocAmend>
<Article>Artikolu 6 – paragrafu 2</Article>
	

	Test propost mill-Kummissjoni
	Emenda

	2.	L-Aġenzija għandha tipprovdi assistenza teknika lill-Kummissjoni u lill-Istati Membri, fuq talba tagħhom, fir-rigward tal-isforzi regolatorji biex jitnaqqsu l-emissjonijiet tal-gassijiet serra mill-vapuri. F’dan ir-rigward, l-Aġenzija tista’ tuża kwalunkwe għodda jew servizz operazzjonali pertinenti għall-kompitu. B’mod partikolari, l-Aġenzija għandha tanalizza u tipproponi gwida jew rakkomandazzjonijiet rilevanti fir-rigward tal-użu u l-iskjerament ta’ fjuwils alternattivi u sistemi tal-enerġija għall-vapuri sostenibbli, inklużi l-provvista tal-enerġija fuq l-art u l-assistenza għall-propulsjoni eolika kif ukoll fir-rigward ta’ miżuri ta’ effiċjenza enerġetika.
	2.	L-Aġenzija għandha tipprovdi assistenza teknika lill-Kummissjoni u lill-Istati Membri, fuq talba tagħhom, fir-rigward tal-isforzi regolatorji biex jitnaqqsu l-emissjonijiet tal-gassijiet serra mill-vapuri. F’dan ir-rigward, l-Aġenzija tista’ tuża kwalunkwe għodda jew servizz operazzjonali pertinenti għall-kompitu. B’mod partikolari, l-Aġenzija għandha tanalizza u tipproponi gwida jew rakkomandazzjonijiet rilevanti fir-rigward tal-adozzjoni u l-użu ta’ fjuwils alternattivi u sistemi tal-enerġija u tal-elettriku sostenibbli għal vapuri ta’ kull tip u daqs, inklużi l-provvista tal-enerġija fuq l-art u l-assistenza għall-propulsjoni eolika kif ukoll fir-rigward ta’ miżuri ta’ effiċjenza enerġetika.


</Amend>
<Amend>Emenda		<NumAm>28</NumAm>

<DocAmend>Proposta għal regolament</DocAmend>
<Article>Artikolu 6 – paragrafu 6</Article>
	

	Test propost mill-Kummissjoni
	Emenda

	6.	Kull 3 snin, l-Aġenzija għandha tippreżenta lill-Kummissjoni rapport dwar il-progress li jkun sar fil-kisba tad-dekarbonizzazzjoni tat-trasport marittimu fil-livell tal-Unjoni. Fejn possibbli, ir-rapport għandu jinkludi analiżi teknika dwar kwistjonijiet identifikati li jistgħu jiġu indirizzati fil-livell tal-Unjoni.
	6.	Kull 3 snin, l-Aġenzija għandha tippreżenta lill-Kummissjoni rapport dwar il-progress li jkun sar fil-kisba tad-dekarbonizzazzjoni tal-attivitajiet marittimi fil-livell tal-Unjoni. Fejn possibbli, ir-rapport għandu jinkludi analiżi teknika dwar kwistjonijiet identifikati li jistgħu jiġu indirizzati fil-livell tal-Unjoni filwaqt li jinkludi l-ispeċifiċitajiet tas-segmenti tal-flotta u tat-tipi differenti ta’ vapuri. Dan ir-rapport għandu jitqiegħed għad-dispożizzjoni tal-pubbliku fil-paġna web tal-Aġenzija.


</Amend>
<Amend>Emenda		<NumAm>29</NumAm>
<DocAmend>Proposta għal regolament</DocAmend>
<Article>Artikolu 7 – paragrafu 2</Article>
	

	Test propost mill-Kummissjoni
	Emenda

	2.	L-Aġenzija għandha tassisti lill-Kummissjoni u lill-Istati Membri, flimkien ma’ kwalunkwe korp rilevanti ieħor tal-Unjoni, fl-iżvilupp tar-reżiljenza kontra l-inċidenti taċ-ċibersigurtà fis-settur marittimu b’mod partikolari billi tiffaċilita l-iskambju tal-aħjar prattiki u informazzjoni dwar inċidenti taċ-ċibersigurtà bejn l-Istati Membri.
	2.	L-Aġenzija għandha tassisti lill-Kummissjoni u lill-Istati Membri, flimkien ma’ kwalunkwe korp rilevanti ieħor tal-Unjoni, speċjalment l-EFCA, fl-iżvilupp tar-reżiljenza kontra l-inċidenti taċ-ċibersigurtà fis-settur marittimu b’mod partikolari billi tiffaċilita l-iskambju tal-aħjar prattiki u informazzjoni dwar inċidenti taċ-ċibersigurtà bejn l-Istati Membri.


</Amend>
<Amend>Emenda		<NumAm>30</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 2 – punt d</Article>
	

	Test propost mill-Kummissjoni
	Emenda

	(d)	li tiffaċilita l-użu mill-ġdid u l-kondiviżjoni tad-data skambjata fl-EMSWe bl-użu ta’ SafeSeaNet.
	(d)	li tiffaċilita u ttejjeb l-użu mill-ġdid u l-kondiviżjoni ta’ data affidabbli skambjata fl-EMSWe bl-użu ta’ SafeSeaNet.


</Amend>
<Amend>Emenda		<NumAm>31</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – parti introduttorja</Article>
	

	Test propost mill-Kummissjoni
	Emenda

	1.	L-Aġenzija għandha, f’kooperazzjoni mal-Aġenzija Ewropea għall-Gwardja tal-Fruntiera u tal-Kosta, stabbilita mir-Regolament (UE) 2019/1896, u l-Aġenzija Ewropea għall-Kontroll tas-Sajd, stabbilita mir-Regolament (UE) 2019/473, kull wieħed fil-mandat tiegħu, tappoġġa lill-awtoritajiet nazzjonali li jwettqu funzjonijiet ta’ gwardja tal-kosta fil-livell nazzjonali u tal-Unjoni u, fejn xieraq, fil-livell internazzjonali permezz:
	1.	L-Aġenzija għandha, f’kooperazzjoni mal-Aġenzija Ewropea għall-Gwardja tal-Fruntiera u tal-Kosta, stabbilita mir-Regolament (UE) 2019/1896, u l-Aġenzija Ewropea għall-Kontroll tas-Sajd, stabbilita mir-Regolament (UE) 2019/473, kull waħda fil-mandat rispettiv tagħha, tappoġġa lill-awtoritajiet nazzjonali li jwettqu funzjonijiet ta’ gwardja tal-kosta, jiġifieri l-monitoraġġ tas-sajd, il-kontroll fil-fruntieri, is-sikurezza marittima, is-sigurtà, it-tiftix u s-salvataġġ, il-kontroll doganali, l-infurzar tal-liġi ġenerali u l-protezzjoni ambjentali, fil-livell nazzjonali u tal-Unjoni u, fejn xieraq, fil-livell internazzjonali permezz:


</Amend>
<Amend>Emenda		<NumAm>32</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt a</Article>
	

	Test propost mill-Kummissjoni
	Emenda

	(a)	tal-kondiviżjoni, tal-fużjoni u tal-analiżi ta’ informazzjoni disponibbli fis-sistemi ta’ rapportar tal-vapuri u sistemi oħrajn ta’ informazzjoni ospitati minn jew aċċessibbli għal dawk l-aġenziji, f’konformità mal-bażijiet ġuridiċi rispettivi tagħhom u mingħajr preġudizzju għas-sjieda ta’ data mill-Istati Membri;
	(a)	tal-kondiviżjoni, tal-fużjoni u tal-analiżi ta’ data u informazzjoni disponibbli fis-sistemi ta’ rapportar tal-vapuri u sistemi oħrajn ta’ informazzjoni ospitati minn jew aċċessibbli għal dawk l-aġenziji, f’konformità mal-bażijiet ġuridiċi rispettivi tagħhom u mingħajr preġudizzju għas-sjieda ta’ data mill-Istati Membri;


</Amend>
<Amend>Emenda		<NumAm>33</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt c</Article>
	

	Test propost mill-Kummissjoni
	Emenda

	(c)	tal-bini tal-kapaċitajiet billi tfassal linji gwida u rakkomandazzjonijiet u billi tistabbilixxi l-aħjar prattiċi, kif ukoll billi tipprovdi taħriġ u skambju tal-persunal;
	(c)	tal-bini tal-kapaċitajiet billi tfassal linji gwida u rakkomandazzjonijiet u billi tistabbilixxi u taqsam l-aħjar prattiki, kif ukoll billi tipprovdi taħriġ u skambju tal-persunal;


</Amend>
<Amend>Emenda		<NumAm>34</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt d</Article>
	

	Test propost mill-Kummissjoni
	Emenda

	(d)	tat-tisħiħ tal-iskambju tal-informazzjoni u tal-kooperazzjoni dwar il-funzjonijiet tal-gwardji tal-kosta inkluż permezz tal-analiżi tal-isfidi operazzjonali u r-riskji emerġenti fil-qasam marittimu;
	(d)	tat-tisħiħ tal-iskambju tal-informazzjoni u tal-kooperazzjoni dwar il-funzjonijiet tal-gwardji tal-kosta inkluż permezz tal-analiżi tal-isfidi operazzjonali u r-riskji emerġenti fil-qasam marittimu bl-użu, fost l-oħrajn, tal-għodod diġitali disponibbli biex jiġi simulat l-effett tal-inċidenti sabiex l-awtoritajiet tal-gwardja tal-kosta jiġu appoġġati fil-funzjonijiet tagħhom;


</Amend>
<Amend>Emenda		<NumAm>35</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt e</Article>
	

	Test propost mill-Kummissjoni
	Emenda

	(e)	tal-kondiviżjoni tal-kapaċitajiet permezz tat-tħejjija u l-implimentazzjoni ta’ operazzjonijiet bi skopijiet multipli u billi tikkondividi assi u kapaċitajiet oħrajn, sal-punt li dawn l-attivitajiet ikunu kkoordinati minn dawk l-aġenziji u huma maqbulin mill-awtoritajiet kompetenti tal-Istati Membri kkonċernati.
	(e)	tal-kondiviżjoni tal-kapaċitajiet permezz tat-tħejjija u l-implimentazzjoni ta’ operazzjonijiet bi skopijiet multipli u tal-kondiviżjoni ta’ assi, tagħmir u kapaċitajiet oħrajn, sal-punt li dawn l-attivitajiet ikunu kkoordinati minn dawk l-aġenziji u li jintlaħaq qbil dwarhom mill-awtoritajiet kompetenti tal-Istati Membri kkonċernati;


</Amend>
<Amend>Emenda		<NumAm>36</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt ea (ġdid)</Article>
	

	Test propost mill-Kummissjoni
	Emenda

	
	(ea)	tal-kondiviżjoni tar-riċerka, l-iżviluppi u t-teknoloġiji rilevanti, inkluża l-intelliġenza artifiċjali, b’mod kollaborattiv u flessibbli, biex jinstabu soluzzjonijiet għall-isfidi ffaċċjati fl-oqsma differenti;


</Amend>
<Amend>Emenda		<NumAm>37</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt eb (ġdid)</Article>
	

	Test propost mill-Kummissjoni
	Emenda

	
	(eb)	taż-żieda fil-kooperazzjoni sabiex tinġabar data għal skopijiet ta’ riċerka xjentifika tal-baħar dwar l-ekosistemi tal-baħar, l-oċeanografija fiżika, il-kimika tal-baħar, il-bijoloġija tal-baħar, is-sajd, it-tħaffir xjentifiku tal-oċeani u t-teħid ta’ kampjuni xjentifiku mill-oċeani, ir-riċerka ġeoloġika u ġeofiżika, u attivitajiet oħra;


</Amend>
<Amend>Emenda		<NumAm>38</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt ec (ġdid)</Article>
	

	Test propost mill-Kummissjoni
	Emenda

	
	(e c)	tal-implimentazzjoni ta’ proġetti ta’ kooperazzjoni ma’ pajjiżi terzi biex jittejbu s-sikurezza marittima, il-prevenzjoni tat-tniġġis mill-bastimenti, is-sigurtà marittima u l-preservazzjoni tal-ambjent tal-baħar;


</Amend>
<Amend>Emenda		<NumAm>39</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 1 – punt ed (ġdid)</Article>
	

	Test propost mill-Kummissjoni
	Emenda

	
	(ed)	it-tisħiħ tal-monitoraġġ tal-ibħra Ewropej biex jiġu identifikati tixrid illegali ta’ skart u tixrid potenzjali ta’ żejt;


</Amend>
<Amend>Emenda		<NumAm>40</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 2</Article>
	

	Test propost mill-Kummissjoni
	Emenda

	2.	Mingħajr preġudizzju għas-setgħat tal-Bord tat-Tmexxija tal-Aġenzija stabbiliti fl-Artikolu 15, il-forom preċiżi tal-kooperazzjoni dwar il-funzjonijiet tal-gwardji tal-kosta bejn l-Aġenzija, l-Aġenzija Ewropea għall-Gwardja tal-Fruntiera u tal-Kosta u l-Aġenzija Ewropea għall-Kontroll tas-Sajd għandhom jiġu ddeterminati f’arranġament ta’ ħidma, f’konformità mal-mandati rispettivi tagħhom u mar-regoli finanzjarji applikabbli għal dawk l-aġenziji. Dan l-arranġament għandu jiġi approvat mill-Bord tat-Tmexxija tal-Aġenzija, mill-Bord Amministrattiv tal-Aġenzija Ewropea għall-Kontroll tas-Sajd u mill-bord tat-tmexxija tal-Aġenzija Ewropea għall-Gwardja tal-Fruntiera u tal-Kosta.
	2.	Mingħajr preġudizzju għas-setgħat tal-Bord tat-Tmexxija tal-Aġenzija stabbiliti fl-Artikolu 15, il-forom preċiżi tal-kooperazzjoni dwar il-funzjonijiet tal-gwardji tal-kosta bejn l-Aġenzija, l-Aġenzija Ewropea għall-Gwardja tal-Fruntiera u tal-Kosta u l-Aġenzija Ewropea għall-Kontroll tas-Sajd għandhom jiġu ddeterminati f’arranġament ta’ ħidma flessibbli, f’konformità mal-mandati rispettivi tagħhom u mar-regoli finanzjarji applikabbli għal dawk l-aġenziji. Dan l-arranġament għandu jiġi approvat mill-Bord tat-Tmexxija tal-Aġenzija, mill-Bord Amministrattiv tal-Aġenzija Ewropea għall-Kontroll tas-Sajd u mill-bord tat-tmexxija tal-Aġenzija Ewropea għall-Gwardja tal-Fruntiera u tal-Kosta.


</Amend>
<Amend>Emenda		<NumAm>41</NumAm>

<DocAmend>Proposta għal regolament</DocAmend>
<Article>Artikolu 15 – paragrafu 1 – subparagrafu 1</Article>
	

	Test propost mill-Kummissjoni
	Emenda

	Il-Bord tat-Tmexxija għandu jkun magħmul minn rappreżentant wieħed minn kull Stat Membru u minn erba’ rappreżentanti mill-Kummissjoni, ilkoll bid-dritt tal-vot.
	Il-Bord tat-Tmexxija għandu jkun magħmul minn rappreżentant ta’ kull Stat Membru, erba’ rappreżentanti tal-Kummissjoni u rappreżentant wieħed tal-Parlament Ewropew. Ir-rappreżentanti tal-Istati Membri u tal-Kummissjoni biss għandu jkollhom drittijiet tal-vot.


</Amend>
<Amend>Emenda		<NumAm>42</NumAm>

<DocAmend>Proposta għal regolament</DocAmend>
<Article>Artikolu 15 – paragrafu 2</Article>
	

	Test propost mill-Kummissjoni
	Emenda

	2.	Kull Stat Membru u l-Kummissjoni għandhom jaħtru l-membri tagħhom tal-Bord tat-Tmexxija kif ukoll sostitut li jirrappreżenta lill-membru fl-assenza tiegħu/tagħha.
	2.	Kull Stat Membru, il-Kummissjoni u l-Parlament Ewropew għandhom jaħtru l-membri tagħhom tal-Bord tat-Tmexxija kif ukoll sostitut li jirrappreżenta lill-membru fl-assenza tiegħu/tagħha.


</Amend>
<Amend>Emenda		<NumAm>43</NumAm>
<DocAmend>Proposta għal regolament</DocAmend>
<Article>Artikolu 41 – paragrafu 1</Article>
	

	Test propost mill-Kummissjoni
	Emenda

	1.	Mhux aktar tard minn 5 snin wara [d-data tad-dħul fis-seħħ], u kull 5 snin minn hemm ’il quddiem, il-Kummissjoni għandha twettaq evalwazzjoni biex tivvaluta b’mod partikolari l-impatt, l-effettività u l-effiċjenza tal-Aġenzija u l-prattiki ta’ ħidma tagħha. B’mod partikolari, l-evalwazzjoni għandha tindirizza l-ħtieġa possibbli li jiġi mmodifikat il-mandat tal-Aġenzija u l-implikazzjonijiet finanzjarji ta’ kwalunkwe modifika bħal din.
	1.	Mhux aktar tard minn 5 snin wara [d-data tad-dħul fis-seħħ], u kull 5 snin minn hemm ’il quddiem, il-Kummissjoni għandha twettaq evalwazzjoni biex tivvaluta b’mod partikolari l-impatt, l-effettività u l-effiċjenza tal-Aġenzija u l-prattiki ta’ ħidma tagħha, inkluż il-kooperazzjoni tagħha ma’ Aġenziji oħra tal-UE u speċjalment dawk li ssir referenza għalihom fl-Artikolu 12. B’mod partikolari, l-evalwazzjoni għandha tindirizza l-ħtieġa possibbli li jiġi mmodifikat il-mandat tal-Aġenzija, inkluż kif il-kooperazzjoni ma’ Aġenziji oħra tal-UE tista’ tittejjeb, u l-implikazzjonijiet finanzjarji ta’ kwalunkwe modifika bħal din.


</Amend>

</RepeatBlock-Amend>

